[{"text_idx": "#000002", "text": "Annika Voosel o\u0303nnitles volikogu liikmeid valituks osutumise puhul: \u201eSoovin ko\u0303igile kainet mo\u0303istust ja kindlat meelt, et volikogu to\u0308o\u0308 sujuks. Unustage erakondlikud ja isiklikud eriarvamused, tegutsege vallaelanike huvides. Valimiskomisjon kingib teile valla pastapliiatsi ja stressipalli, et end kindlana tunneksite.\u201d"}, {"text_idx": "#000003", "text": "Valimiskomisjoni esimees tutvustas statistikat. Vo\u0303rreldes eelmiste valimistega oli valimis\u00adaktiivsus paar protsenti langenud, e-ha\u0308a\u0308letajaid oli seekord 40 valija vo\u0303rra rohkem. Kandidaate oli ta\u0308navu 6 va\u0308hem kui 2009. aastal. Uusi liikmeid on volikogus 6, kuid neist 2 on olnud volikogu eelnevates koosseisudes. Uues volikogus on 13 meest ja 4 naist, liikme keskmine vanus on 47 aastat."}, {"text_idx": "#000005", "text": "Jaanus Kalev oli no\u0303us kandideerima, kuid Jaan Oruaas vo\u0303ttis oma kandidatuuri tagasi: \u201eKahjuks ei saa sellele kohale kandideerida, kuna to\u0308o\u0308koormus on suurenenud.\u201d"}, {"text_idx": "#000006", "text": "Neljandat hooaega volikogusse valitud Jaanus Kalev sai so\u0303na enda tutvustamiseks: \u201eOlen su\u0308ndinud 1965. aastal, elanud kogu elu Alaveres ja Kehras, erialalt maaparandusmehhaanik. Viimati juhtisin volikogu neli aastat tagasi. Olen TU\u0308 Alvar MU\u0308 juhatuse esimees. Loodan, et teeme koosto\u0308o\u0308d edasi ja nii-o\u0308elda matame kirve maha. Vastutus on suur.\u201d"}, {"text_idx": "#000009", "text": "Istungi viimane pa\u0308evakorrapunkt oli vallavalitsuse lahkumispalve a\u0308rakuulamine, mille luges ette vallavanem Tiit Tammaru. Volikogu vo\u0303ttis selle teadmiseks. Vallavalitsus ja\u0308tkab to\u0308o\u0308d uue koosseisu kinnitamiseni."}, {"text_idx": "#000010", "text": "Volikogu uus esimees u\u0308tles, et vallavanema valimise tingimusi arutatakse ja\u0308rgmisel volikogu istungil."}]